**Nuuta- Ruta- ja Kortejärven Pöytäkirja**

**suojeluyhdistys ry** 20.7.2019

**Vuosikokous 2019**

Aika: 20.7.2019 klo 12.00

Paikka: Koulumaa , Kantalantie 19 Urjalankylä

Läsnä: 18 henkilöä edustaen 15 jäsentaloutta; Liite 1.

1. **Kokouksen avaus.**

Yhdistyksen hallituksen puheenjohtaja Jouko Kokko avasi kokouksen klo 12.08 toivottaen yhdistyksen jäsenet tervetulleiksi kokoukseen.

**2. Valitaan kokouksen puheenjohtaja, sihteeri, kaksi pöytäkirjantarkastajaa ja**

 **tarvittaessa kaksi ääntenlaskijaa.**

 Kokouksen puheenjohtajaksi valittiin Jouko Kokko ja sihteeriksi

 Riku Rantala.

 Pöytäkirjantarkastajiksi valittiin Toivo Miettinen ja Jorma Ikävalko.

 Sovittiin, että pöytäkirjantarkastajat toimivat tarvittaessa ääntenlaskijoina.

**3. Todetaan kokouksen laillisuus ja päätösvaltaisuus.**

Puheenjohtaja totesi, että kokous on kutsuttu koolle yhdistyksen sääntöjen mukaisesti. Kokouskutsu oli Urjalan Sanomissa sekä yhdistyksen Internet-sivuilla sekä postitetuissa jäsenkirjeissä.

 Puheenjohtaja totesi kokouksen lailliseksi ja päätösvaltaiseksi.

**4. Hyväksytään kokouksen työjärjestys.**

 Hyväksyttiin kokouksen työjärjestys.

**5. Esitetään toimintakertomus, tilinpäätös ja tilintarkastajien lausunto.**

Yhdistyksen puheenjohtaja esitteli yhdistyksen toimintakertomuksen, tilinpäätöksen ja taseen sekä tilintarkastuskertomuksen.

**6. Päätetään tilinpäätöksen vahvistamisesta ja vastuuvapauden myöntämisestä**

 **hallitukselle ja muille vastuuvelvollisille.**

 Tilinpäätös vahvistettiin ja vastuuvapaus myönnettiin hallitukselle ja muille vastuuvelvollisille.

**7. Vahvistetaan toimintasuunnitelma, tulo- ja menoarvio sekä jäsenmaksujen**

 **suuruudet sekä hallituksen ja tilintarkastajien palkkiot**

Yhdistyksen puheenjohtaja esitteli toimintasuunnitelman ja tulo- ja menoarvion.

 Toimintasuunnitelma sekä tulo- ja menoarvio hyväksyttiin.

 Jäsenmaksut pidetään entisinä:

* Henkilöjäsenet 15 €
* Perhejäsenet (vapaaehtoinen) 30 €/perhe
* Kannatusjäsenmaksu 100 €

 Hallituksen jäsenille ei makseta palkkiota, kulukorvauksia maksetaan todellisten kulujen mukaan.

 Tilintarkastajalle maksetaan palkkio kohtuullisen laskun mukaan.

**8. Valitaan hallituksen puheenjohtaja ja muut jäsenet erovuoroisten tilalle**

Hallituksen puheenjohtajana jatkaa Jouko Kokko.

Hallituksen erovuoroiset jäsenet Minna Ahlqvist, Jorma Järnstedt, Risto
Lylykorpi ja Riku Rantala valittiin uudelleen.

Hallituksessa ovat: Anders Koponen, Reijo Vähä–Touru , Antti Jokela, Hannu Kuula, Minna Ahlqvist, Jorma Järnstedt, Risto Lylykorpi ja Riku Rantala.

**9. Valitaan yksi tai kaksi tilintarkastajaa ja heille varatilintarkastajat**

 Valittiin Aki Nokso-Koivisto HTM tilintarkastajaksi ja Asta Heikkilä varatilintarkastajaksi.

**10. Muut asiat**

 Ei muita asioita.

**11. Kokouksen päättäminen**

 Puheenjohtaja päätti kokouksen kello 13.15 kiittäen osallistujia vilkkaasta keskustelusta.

 Vakuudeksi

 \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Jouko Kokko, pj. Riku Rantala, siht.

Olemme tarkastaneet pöytäkirjan ja vakuutamme, että se vastaa kokouksen kulkua.

 \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Toivo Miettinen Jorma Ikävalko

Liitteet:

* 1: Kokouksessa läsnä olleet
* 2: Toimintakertomus 2018
* 3: Toimintasuunnitelma 2019